钦定古今图书集成/历象汇编/乾象典/第044卷 > 御女
## 钦定古今图书集成/历象汇编/乾象典/第044卷 > 御女

按《星经》：“御女四星，在钩陈北，主天子八十一御女妃
也。”

按：《史记天官书》《汉书天文志》俱不载。

按《晋书天文志》：“钩陈北四星曰御女宫，八十一，御妻
之象也。”

按：《隋书天文志》同。

按《宋史天文志》：“御女四星，在大帝北，一云在勾陈腹，
一云在帝座东北，御妻之象也。”

按《观象玩占》：“御女四星，在紫微宫内钩陈之北，八十
一御妻之象也。一曰御女宫，主仪礼侍卫宴寝。”
按《管窥辑要》：“御女四黄星，距南去极一十三度半，入牛一度，在勾陈北，御妻之象。”